Plessur
D Plessur isch en Fluss im Kanton Graubünde.

Si isch 33 Kilometer läng. D Kwelle het si oben a Arosa. Si flüsst dur s Tschilfigg und mündet bi Chur in Alperhy. D Plessur het im Vrlouf vo Joortusende so vil Gröll us de Bärgtäler abeproocht, ass si dr Rhy ganz uf die linggi Syte vom Taal bis unde a Fuess vo de Felswänd am Galanda trükt het.

Bi Langwiis goot d Arosabaan uf ere höche Brugg über s Plessurtobel. Die Brugg, dr «Langwiiser Viadukt», isch ane 1914 bout worde.

Wyter unde isch im Tschilfigg no en einzegi Brugg über d Plessur, die vo Molinis uf Zana. Suscht het’s im Tobel, wo schmal und tüüf isch, erscht i dr Stadt Chur die nöchschte Brugge. Uf em Stadtgebiet sind’s denn im Ganze aber grad 20 Brugge und Stääg über de Fluss. 

D Plessur het z Chur i dr Gschicht immer wider s Land überschwämmt.

Weblink

Fuessnoote 

Fluss (Schwiiz)
Rhynäbefluss
Geografii vom Kanton Graubünde